Patrice Motsepe

U-Patrice Motsepe wabelethwa mhlana  amalanga ama-28 kuTjhirhweni  ngonyaka we-1962, abelethelwa endaweni ye-Soweto.https://www.rfi.fr/en/sports/20210312-south-african-tycoon-motsepe-elected-as-african-football-supremo Ngokwemvelaphi wabelethwa ngu-Augustine Butana u-Chaane Motsepe, utitjhere owaphenduka umnikazi wamabhizinisi, u-Motsepe wakhulela e-Soweto, wafunda izinto ezisisekelo zebhizinisi esitolo sikayise esincani, ngokwelimi elijayelekileko libizwa bona yi spaza.kukulapho afunda khona izinto zamabhizinisi ngombana weyethengisela abasenzi bemayini. Ngokwefundo wafumana i-Bachelor of Arts e-University of the Swaziland kanye nedigri yomthetho (LLB) e-University of the Witwatersrand.

Utjhade no-Dr. Precious Moloi-Motsepe, udorhodere wabantwana nosomabhizinisi.Unabantwana abathathu. Udadwabo, uTshepo, utjhade noMongameli weSewula Afrika u-Cyril Ramaphosa.Ungusomabhilidi wezemayini weSewula Afrika, usomabhizinisi, nomsizi owaba mrholi omnyama wokuthoma enarheni le. Njengomsunguli we-African Rainbow Minerals (ARM) ngo-1997, ngomsebenzi wakhe watjhugulula ibubulo lezemayini, ngokukhamba kwesikhathi wakhula waya emisebenzini yeemali, amandla, kanye nezemidlalo. Wathoma ukusebenza njengomongameli we-Confederation of African Football (CAF) kusukela ngo-2021 begodu umnikazi wesiqhema sebholo se-Mamelodi Sundowns.https://www.goal.com/en-us/news/patrice-motsepe-africas-ninth-richest-person-appointed-caf/bl3s8p4dafm51fmjkxs4va9q9

 Umsebenzi  wakhe kwezeBhizinisi 
Kwezomthetho ngo-1988, wabalilunga lefemu yomthetho ye-johannesburg, waba mlingani wayo wokuthoma omnyama e-Bowman Gilfillan ngo-1994. Nasele asebenza emayini Ngo-1994, wasungula i-Future Mining, ikhamphani yemayini yekontraga, begodu ngokukhamba kwesikhathi wasungula i-African Rainbow Minerals (ARM) ngo-1997, eyathenga amashafu wegolide angazuzisi ku-Anglo American ukuwenza abe mabhizinisi enza inzuzo. Eminye misebenzi ayenzako wasungula i-African Rainbow Capital (ARC), ikhamphani yokutjala imali ephethwe babantu abanzima, begodu ibandakanyeka emandleni ahlanzekileko nge-African Rainbow Energy and Power (AREP).http://www.whoswhosa.co.za/Pages/profilefull.aspx?IndID=1140

Ngo-2003, u-Motsepe wasungula i-Ubuntu-Botho Investments (UBI) (begodu ngo-2019 waba ne-55% yayo). Ngomnyaka ka-2004 i-UBI yangena esivumelwaneni se-BEE nekhamphani yetjhorensi neyeemali i-Sanlam. Isivumelwano leso saphela ngo-2014 lokha isikolodo nasele sibhadelwe begodu i-UBI yathola i-13.5% ye-Sanlam, kodwana i-UBI inesabelo sokukhetha esingu-18.1% ku-Sanlam njengomlingani wayo we-BEE. I-UBI yabe isithoma i-African Rainbow Capital (ARC), ikampani engaphasi kwe-UBI. Empathy omkhulu we-ARC ngu-Johan van Zyl, owayemphathi omkhulu we-Sanlam.I-ARC ineenkampani ezingaphezu kwama-40, okufaka hlangana i-GoTyme Bank, isiqhema samabubulo i-Afrimat, ikhamphani yezokulima i-BKB, ikhamphani yezokuthintana i-Rain, indawo yokuzithabisa i-Val de Vie, kanye nesabelo esincani ku-Alexander Forbes, umlawuli wesikhwama sephentjheni.https://www.businesslive.co.za/fm/money-and-investing/2019-01-24-decoding-sanlams-cosy-deal-with-patrice-motsepe/

 amabhizinisi nokupha emiphakathini 
Kwezemidlalo emdlaweni webholo, waba mnikazi we-Mamelodi Sundowns Football Club Ngo-2003.https://www.news24.com/news24/motsepe-buys-sundowns-20040511 Wakhethwa njengoMongameli we-Confederation of African Football ngoNtaka 2021.  U-Motsepe nomkakhe, u-Dr. Precious Moloi-Motsepe, batlikitla i-Giving Pledge ngo-2013, bathembisa ukunikela ingcenye yepahla yabo emisebenzini yokupha enarheni yesewula afrika, elawulwa yi-Motsepe Foundation. UMotsepe wabizwa njengosomabhizinisi ophuma phambili enarheni ye-Sewula Afrika ngomnyaka ka-2002 begodu waziwa ngomthelela wakhe omkhulu emkhakheni wamabhizinisi nezemidlalo.Smith, J., 2022. Patrice Motsepe: An appetite for disruption. Jonathan Ball Publishers.

 Iinkomba 
Category:Patrice Motsepe
Category:Mamelodi sundowns
Category:African Rainbow Capital
category:Motsepe Foundation
Category:Cyril Ramaphosa